Repík lekársky

Repík lekársky (Agrimonia eupatoria) je rastlina z čeľade ružovité (Rosaceae).

Repík je trvácna bylina so vzpriamenou, chlpatou stonkou vysokou do . Listy sú nepárno perovité, zúbkaté, na rube sivé a chlpaté. Kvety sú obojpohlavné, drobné, žlté, zložené z dlhých, klasovitých súkvetí. Kalich a koruna sú päťpočetné a majú päť až dvadsať tyčiniek a dva semenníky. Plod je lepkavá, ryhovaná, guľovitá a dvojsemenná nažka.

Repík rastie najmä na vápencových pôdach, v krovinách, na lúkach, pasienkoch, rúbaniskách, riedkych lesoch, na okrajoch ciest a pod.

Odporúča sa pestovať na južných slnečných svahoch, pričom mu neškodí ani polotieň. Obľubuje ľahšiu až strednú, hlinito-piesočnatú pôdu, môže byť aj čiastočne kamenistá.

Repík neznáša zaburinenú pôdu, preto sa vyberá predplodina (strukoviny, okopaniny), ktorá zanecháva pôdu čistú. Nakoľko zostáva v pôde na jednom mieste aj niekoľko rokov, odporúča sa bohaté hnojenie dobre preležaným maštaľným hnojom.

História 
Agrimonia eupatoria ⇒ agros = pole, mone = bydlisko, argemone = mak, druhové meno ⇒ patrí kráľovi z Pontu Mitridatovi Eupatorovi (vládol 12364 pred Kr.), údajne použil túto rastlinu prvý raz pri liečení pečeňových chorôb. Plinius a Dioskorides repík označovali ako eupatorion. Zasvätili ho Pallas Athene. Repík je známy viac ako 2 000 rokov.

Pomenovania

Slovenské ľudové názvoslovie 
Repík lekársky: arček, boží bič, hrebíček, konopec, konopinec, konopenec, konopínec, královský traňk, kunegunda, páchací repík, rebríček, repíč, repíček, riepík, řepík voňavý, répil, starček, stonček, traňk sv. Kunhuty, útrobník, varkočky Panny Márie, vrkôčky Panny Márie.

Obsahové látky 
Triesloviny, flavonoidy, horčiny, silice, kyselina kremičitá, quercitrín, galotaníny, vitamín B3 (nikotínamid), vitamín C (kyselina askorbová), tripertín, kyselina elágová, kyselina citrónová, kyselina jablčná, kyselina stearová, kyselina olejová, cerylalkohol, fytosterín, éterický olej, kyselina nikotínová, glykozidy viazané na horčiny, fytonicídne látky.

Využitie 
Na trávenie, pri tráviacich a zažívacích problémoch a látky podporujúce chuť do jedla, kožné problémy, žlčník a vylučovanie žlče, žalúdočné problémy, zápaly, močopudné účinky a pri problémoch s močením, pri žlčníkových a močových kameňoch a pri tvorbe piesku, kloktadlo, ako prísada do kúpeľa, hojivé účinky a obklad na otvorené rany, pri poruchách s pečeňou, pri poruchách funkcie obličiek, pri hnačkách, pri črevných problémoch, pri problémoch s dýchacou sústavou, pri nádche a pri kašli, pri zápaloch v ústnej dutine, má sťahujúci účinok, používa sa na obklady.

Galéria

Zdroje 

 DUGASOVÁ, A., DUGAS, D.: Babkine bylinky. 2. vyd. Žilina : Knižné centrum, 2001. 216 s. ISBN 80-8064-103-X.
 HOFFMANNOVÁ, E., JEBAVÝ, F. S.: Rostliny v domácí lékárně. 1. vyd. Praha : Mladá fronta, 1973. 168 s.
 KRESÁNEK, J., KREJČA, J.: Atlas liečivých rastlín a lesných plodov. 1. vyd. Martin : Osveta, n. p., 1977. 768 s.
 KRESÁNEK, J., KREJČA, J.: Atlas liečivých rastlín a lesných plodov. 3. vyd. Martin : Osveta, n. p., 1988. 400 s.
 MÁJOVSKÝ, J. Rastliny pieskov a strání. 1. vyd. Bratislava : Obzor, n. p., 1977. 360 s.
 PILÁT, A. Kapesní atlas rostlin. 9. vyd. Praha : Státní pedagogické nakladatelství, n. p., 1988. 254 s.
 RUBCOV, V. G., BENEŠ, K.: Zelená lékárna. 1. vyd. Praha : Lidové nakladatelství, 1985. 312 s.
 ZENTRICH, J. A. Byliny v prevenci. 1. vyd. Olomouc : Fontána, 1991. 331 s.
 Repík lekársky, liečivá sila na všetko a pre všetkých. [online]. [cit. 12. januára 2008]. Dostupné na internete: <http://www.bylinky.sk/?/Atlas/Repik-lekarsky>.
 ZACHAR, L: Poznávame flóru očami ľudu [online]. [cit. 12. januára 2008]. Dostupné na internete: <http://www.zachar.blog.sme.sk/c/15816/Poznavame-floru-ocami-ludu.html>.
 BREMNESS, L. Bylinky. 1. vyd. Bratislava : Ikar, 2004. 304 s. ISBN 80-551-0880-3.
 GRAU J. et. al. Dužinaté plody bylinky. Bratislava : Ikar, 1996. 287 s. ISBN 80-7118-281-8.
 HRON, F. Kapesní atlas. Rostliny strání, skal, křovin a lesů. 1. vyd. Praha : SPN, 1987. 404 s.
 JIRÁSEK, V., STARÝ, F.: Kapesní atlas léčivých rostlin. 1. vyd. Praha : Státní pedagogické nakladatelství, 1986. 319 s.
 KORBELÁŘ, J., ENDRIS, Z.: Naše rostliny v lékařství. 5. vyd. Praha : Avicenum, 1981. 504 s.
 KRESÁNEK, J., DUGAS, D.: Príručný atlas liečivých rastlín. 1. vyd. Martin : Osveta, n. p., 1985. 320 s.
 MACKŮ, J., MOKRÝ, J.: Naše liečivé rastliny. Bratislava : Slovenská akadémia vied, 1957. 408 s.
 NEUBAUER, Š., KLIMEŠ, K., ČERNÁ, L.: Léčivé rostliny I. Pěstování léčivých rostlin na malých plochách. 1. vyd. Praha : Svépomoc, 1984.
 PAMUKOV, D. P., ACHTARDŽIEV, CH. Z.: Prírodná lekáreň. 1. vyd. Bratislava : Príroda, 1986. 305 s.
 RADA, K. Léčivé čaje. 1. vyd. Martin : Osveta, n. p., 1969. 275 s.
 RICHTER, M., SEVERA, F.: Léčivé rostliny. 1. vyd. Praha : Státní zemědělské nakladatelství, 1971. 326 s.
 ŠATNIK, V. et. al. Farmakognózia. Martin : Osveta, spol. s. r. o., 2006. 240 s. ISBN 80-8063-205-7.
 ŠOMŠÁK, L. et. al. Veľká kniha rastlín, hornín, minerálov a skamenelín. 6. vyd. Bratislava : Príroda, 2007. 393 s. ISBN 978-80-07-01571-5.
 WICHTL, M. Teedrogen und Phytopharmaka. 4. vyd. Stuttgart : Wissenschaftliche Verlagsgesellschaft mbH, 2002. 706 s. ISBN 3-8047-1854-X
 Repík lekársky. [online]. [cit. 12. januára 2008]. Dostupné na internete: <http://bylinky.biz/rastliny/repik.htm>.
 Repík lekársky, liečivá sila na všetko a pre všetkých. [online]. [cit. 12. januára 2008]. Dostupné na internete: <http://www.bylinky.sk/?/Atlas/Repik-lekarsky>.
 DÍTĚ, J.: Klubový spravodajca Spoločnosti Energy – Viete, že Regalen obsahuje aj repík lekársky? [online]. [cit. 12. januára 2008]. Dostupné na internete: <http://www.energy.sk/sk/Info/0004/0004.asp>.
 Bylinkáreň – repík lekársky. [online]. [cit. 12. januára 2008]. Dostupné na internete: <http://www.freezi.net/byliny/repik.php>
 FÜLÖPOVÁ, A.: Ako pestovať a využívať repík lekársky. [online]. [cit. 12. januára 2008]. Dostupné na internete: <http://www.agroporadenstvo.sk/rv/liecivky/repik_pestovanie_vyuzitie.htm?start>.
 Repík lekársky 50 g, vňať. Agrimoniae herba, ČsL 4, Agrimonia eupatoria L.. [online]. [cit. 12. januára 2008]. Dostupné na internete: <http://www.hanus.sk/sk/davka.php?druh=drogy&id=48 >.
 HUDEKOVÁ, G.: BYLINKY - POPIS, ZBER, VYUŽITIE – Repík lekársky. [online]. [cit. 12. januára 2008]. Dostupné na internete: <http://www.vestkyna.sk/bylinkarium/>.
 Katalóg sazenic. [online]. [cit. 12. januára 2008]. Dostupné na internete: <http://www.jikl.cz/katalog_sazenic/lecivky_vytrvale/lecivky.htm>.
 KOVÁŘ, L.: AGRIMONIA EUPATORIA L. - řepík lékařský / repík lekársky. [online]. [cit. 12. januára 2008]. Dostupné na internete: <http://botany.cz/cs/agrimonia-eupatoria/>.
 LONGAUEROVÁ, I: Liečivé rastliny v auguste - Repík lekársky (10). [online]. [cit. 12. januára 2008]. Dostupné na internete: <http://www.velkaepocha.sk/content/view/3176/67/ >.
 S. PAVLOVOVÁ   :   Prírodná lekáreň

Iné projekty

Referencie 

Ružovité
Liečivé rastliny
Záhradné rastliny
Flóra na Slovensku
Rastliny so žltými kvetmi
Najmenej ohrozené druhy